**Ալ-Հուֆուֆ** (արաբ․՝ الهفوف‎‎), քաղաք Սաուդյան Արաբիայում։ Տեղակայված է Էշ Շարկիա վարչական շրջանում։ Բնակչությունը, ըստ 2010 թվականի տվյալների, կազմում է 321 471 մարդ։

Ընդհանուր տեղեկություններ
-------------------------

Քաղաքը գտնվում է Էլ Հասա օազիսում՝ ծովի մակարդակից 164 մետր բարձրության վրա։

Այն համարվում է Սաուդյան Արաբիայի գլխավոր քաղաքակրթական կենտրոններից մեկը։ Այստեղ է բնակվում երկրի հայտնի մարդկանց մեծ մասը։ Քաղաքում գործում են գյուղատնտեսական, անասնաբուժական և կենդանի պաշարների հետազոտման ֆակուլտետներ (մյուս ֆակուլտետները գտնվում են Դամամայում)։ Գործում են կանանց համար նախատեսված բժշկագիտության, ատամնաբուժության և տնավարության ուսուցման ֆակուլտետներ։

Ըստ ավանդազրույցի, Ալ-Հուֆաֆը համարվում է արաբական և մուսուլմանական աշխարհներում հայտնի ողբերգական սիրային պատմության կերպարների՝ Լեյլիի և Մեջնունի մահվան վայրը։ Ինչպես նաև, այստեղ, իբրև թե եղել է Շեբայի թագուհին։

Քաղաքը 1953 թվականին դարձել է Արևելյան գավառի կենտրոնը։ Այնտեղ դեռևս կարելի է գտնել Օսմանյան կայսրության հետքեր։ Քաղաքում գործում է թանգարան, որը պատմում է երկրի պատմության մասին։

Բնակչություն
------------

XX դարի սկզբում Ալ-Հուֆուֆի բնակչությունը կազմել է գրեթե 25 հազար մարդ, որի երեք քառորդը (75%) կազմում էին սուննիները, իսկ մնացածը՝ տասներկուականներ։ Քաղաքի կրոնական կազմը տարբեր է։ Մինչ այսօր, քաղաքը համարվում է կարևոր կենտրոն սուննիների՝ Արաբական թերակղզում Մալիքիական մազհաբի հետևորդների համար։ Ալ-Հուֆուֆի մոտ գտնվող գուղերում, դեռևս բնակվում են բազմաթիվ տասներկուականներ։

Էկոնոմիկա և տրանսպորտ
---------------------

Քաղաքում լավ զարգացած է տնայնագործությունը՝ բրդյա շորերի և կտորների, ոսկյա և արծաթյա զարդերի արտադրությունը։ Քաղաքում արտադրում են նաև պղնձից պատրաստված հուշանվեր սրեր և դաշույններ։ Քաղաքի մոտ գտնվող օազիսում աճեցնում են արմավ, բրինձ, խաղող, գարի և ցորեն, բուծում են արաբական նժույգներ։ Ալ-Հուֆուֆում գործում է Սաուդյան Արաբիայում հայտնի ուղտի շուկան։

Ալ-Հուֆուֆում կա երկու օդանավակայան, որից մեկը փակ է, իսկ մյուսից Saudi Arabian Airlines ընկերության կողմից կատարվում են ներքին թռիչքներ դեպի Ջիդու, այդ պատճառով քաղաքը սպասարկում է King Fahd International Airport-ը, որը գտնվում է քաղաքից 130 կիլոմետր հեռավորության վրա։

Քաղաքը տեղակայված է նավահանգստային Ռաս-Տանուռա և Դամամ քաղաքները մայրաքաղաք Ալ-Ռիադի հետ կապող երկրի գլխավոր երկաթգծի վրա։

Ծանոթագրություններ
------------------

1. ↑
2. ↑  Saudi Arabia: largest cities and towns and statistics of their population World Gazetteer (անգլ.)(գերմ.)(ֆր.)(իսպ.)
3. ↑  «Al Hufuf, Saudi Arabia Page» (անգլերեն)։ Fallingrain Global Gazetteer։ Վերցված է 2014-01-18
4. 1 2  Al-Hufuf (Saudi Arabia) Britannica Online Encyclopedia (անգլ.)
5. 1 2 3  Al Hofuf City, Saudi Arabia
6. ↑  G.G. Lorimer, Gazetteer of the Persian Gulf, ʻOman, and Central Arabia, Volume 1, Part 2 (1908 — Republished 1970), p. 746 ссылка (անգլ.)
7. ↑  Origin and Development of Islamic Law, edited by Majid Khadduri, Herbert J. Liebesny. Originally published: Washington, Middle East Institute (1955). Republished: Clark, New Jersey: The Lawbook Exchange Ltd. (2008). p. 69 ссылка (անգլ.)
8. ↑  Хуфуф // Большая советская энциклопедия : [в 30 т.] / гл. ред.  А. М. Прохоров. — 3-е изд. — М. : Советская энциклопедия, 1969—1978.

Գրականություն
-------------

* Густерин П. В. Города Арабского Востока. — М.: Восток—Запад, 2007. — 352 с. — (Энциклопедический справочник). — 2000 экз. — ISBN 978-5-478-00729-4

Արտաքին հղումներ
----------------

* Տեղեկություն քաղաքի մասին զբոսաշրջիկների համար

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրիտանիկա · Մեծ նորվեգական · Մեծ սովետական (1 հրտ.) |
|  |
| Չափորոշչային վերահսկողություն | GND: 506898-8 · VIAF: 141959345 · WorldCat VIAF: 141959345 |

 |